खेतड़ी वन्य क्षेत्र रिजर्व होगा बजट में हो सकती है घोषणा
आठमार्च को राज्य सरकार के बजट में खेतड़ी क्षेत्र को बड़ी सौगात मिल सकती है। सरकार खेतड़ी के वन्य क्षेत्र को कंजर्वेशन रिजर्व घोषित कर सकती है। सूत्रों से मिली जानकारी के अनुसार इसके लिए शासन सचिव स्तर पर अंतिम निर्णय हो चुका है। उम्मीद जताई जा रही है कि बजट में इसकी घोषणा हो जाएगी। स्थानीय स्तर पर वन विभाग की टीम करीब छह माह पूर्व पैमाइश कर चुकी है। विभाग ने इस क्षेत्र के वन्य जीवों के आंकड़े भी सरकार के समक्ष पेश किए हैं।
5000हैक्टेयर में प्रस्तावित है क्षेत्र : जोकंजर्वेशन रिजर्व बनाया जा रहा है वह करीब पांच हजार हैक्टेयर में फैला है। खेतड़ी की ढाणी लूणा से होकर, ढाणी उसंरिया, त्यौंदा, चिरानी, डाडा फतेहपुरा, तिहाड़ा, बाडलवास, बांसियाल, रामकुमारपुरा तक फैली है।
येजानवर हैं बहुतायत में : जानकारीके अनुसार पूरा क्षेत्र करीब सात हजार हैक्टेयर में फैला है लेकिन पांच हजार हैक्टेयर को कंजर्वेशन रिजर्व बनाया जा रहा है। इस क्षेत्र में मुख्यत: नील गाय, हिरण, खरगोश, काला तीतर, तीतर गीदड़, सेह,हाईना पाए जाते हैं। लेकिन लोगों ने इस क्षेत्र में तेंदुए देखने के दावे भी किए हैं। कंजर्वेशन रिर्जव घोषित होने के बाद क्षेत्र में जानवरों के शिकार पर पूरी तरह से रोक लग जाएगी।
अवैध तरीके से काटे गए पेड़।
यह होगा विकास
विभागीयजानकारी के मुताबिक यदि सरकार इस क्षेत्र को संरक्षित क्षेत्र घोषित करती है तो इलाके में चारदीवारी बनाई जाएगी। जहां पानी स्टोरेज होने की संभावना है वहां पर टांकों का निर्माण किया जाएगा। वाटर हॉल्स बनाए जाएंगे।
hin_Deva hin_Deva hin_Deva hin_Deva hin_Deva hin_Deva hin_Deva